كلام عن الخجل
ياهو الجابك و رديتلى شلون
اجيت تشوفنى و بعيونك اشواك
لو شامت اجيت و ية اليشمتون
اشو صافن على و الرجفه بشفاك
رمشك ما رمش تعبت الجفون
معقوله الخجل لو تحس ندمان
هم عندك احساس و يه اليحسون
لتكلى انه اسف و انه غلطان
الندم شيفيد و يه الى يغلطون
الحصل منك حصل و الله اليجازيك
ويجازى الناس عنى شما يكولون
اجيت بياوجة و تكلى مشتاك
ترة جرحك كلف لتصدك يهون
الى جانت محبتى و ياك بستان
الفلح جانو مشاعر بى يفلحون
جان الماى عدهه دموع الاشواك
وصفة المعول صفه و بالحب يزرعون
زرعنه الشوق لكن خضر اشواك
الثم ر سله غدر خضر بالغصون
اغدرت بيه و عفتنى ابين نارين
نار من الجفه و نار اليلومون
شلون تريد امدهه انوب الجفوف
على جفى بقت اثار السنون
اكلك كلمه و حده بصوت مسموع
وجيب الناس كلهم خليشهدون
اكرهك و الله اكرهك عوفنى و روح
يلتمثل تحبنى و عود مفتون
لاتبجى بدمع و ادور اعذار
ما اردلك بعد لو تبجى لعيون
ماردلك بعد لوتبجى لعيون